MODIFICACIÓN DELEGACIÓN DE COMPETENCIAS DA XGL NOS CONCELLEIROS DE ÁREA EN MATERIA DE CONTRATACIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/10/2018)

Que a Xunta de Goberno Local, na sesión extraordinaria e urxente do 20 de setembro de 2018, adoptou o seguinte acordo: 5.-PROPOSTA DO CONCELLEIRO DELEGADO DE CONTRATACIÓN DE MODIFICACIÓN DE DELEGACIÓN DE COMPETENCIAS DA XUNTA DE GOBERNO LOCAL NOS CONCELLEIROS/AS DE ÁREA EN MATERIA DE CONTRATACIÓN. EXPTE.430/1102. Examinadas as actuacións do expediente dáse conta da proposta de data 20/09/18, asinada pola secretaria do Goberno Local e polo concelleiro-delegado de Contratación, que di o seguinte: Examinada a proposta da xefa do Servizo de Contratación de data 18/09/18 (Expte.5845/241), conformada polo concelleiro-delegado de área, relativo á modificación do réxime de delegación de competencias da Xunta de Goberno Local de data 19 de xuño de 2015 (Expte.74/1102) co seguinte contido: “Coa entrada en vigor da Lei 9/2017, de 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 (LCSP), e vistos os primeiros expedientes tramitados e en aras da mellora na tramitación dos procedementos de contratación, parece aconsellable delegar determinadas competencias do órgano de contratación no concelleiros delegados de Contratación. Esta delegación redundará na simplificación administrativa, así como na axilidade da tramitación dos procedementos de contratación, que xa son longos de seu pola súa complexidade, e por ende, nunha maior eficacia da organización municipal. Tales competencias serían as relativas a posibilidade de ampliar prazos para presentar ofertas nos procedementos de licitación ou apertura de prazos extraordinarios para presentar ofertas ante posibles fallos técnicos, de interconexión entre as diversas plataformas que se empregan na contratación e que poidan xerar problemas coa información que se lle facilita aos licitadores ou dificultades de estos a hora de presenta las súas ofertas electronicamente. Resulta tamén necesario atender solicitudes de ampliación de prazos solicitados por interesados na tramitación de expedientes relacionados coa contratación (tramites de audiencias, alegacións, etc. Á vista do expos to proponse: “A delegación das competencias da Xunta de Goberno Local no Concelleiro delegado de Contratación e dentro do ámbito das súas competencias relativas á aprobación da ampliación e modificación de prazos e outorgamento de prazos extraordinarios en expedientes de contratación para presentar ofertas ante posibles fallos técnicos, de interconexión entre as diversas plataformas que se empregan na contratación e que poidan xerar problemas coa información que se lle facilita aos licitadores ou dificultades de estos a hora de presentalas súas ofertas electronicamente.” Vista a conveniencia de impulsar o cumprimento dos principios de eficacia, eficiencia e axilidade na xestión pública no Concello de Vigo, formúlase á Xunta de Goberno Local a seguinte: Primeiro.- Modificar o acordo da Xunta de Goberno Local de delegación de competencias nos Concelleiros Delegados de data 19 de xuño de 2015, coas súas modificacións, engadíndolle no apartado “VII.- NA CONCELLERÍA DELEGADA DA ÁREA DE FOMENTO, LIMPEZA E CONTRATACIÓN. En materia de Contratación” a seguinte competencia: Segundo.- Notificar este acordo ao concelleiro-delegado de Xestión Municipal, Persoal, Admón. Electrónica, Fomento, Limpeza e Contratación e ao Servizo de Contratación; comunicalo aos responsables dos servizos e áreas municipais e, para xeral coñecemento e efectos, dar publicidade do mesmo mediante a súa inserción na Intranet municipal. Terceiro.- O presente acordo entrará en vigor no mesmo momento da súa aprobación, sen prexuízo da súa publicación no BOP, na sede electrónica municipal e no Portal de Transparencia do Concello de Vigo, para os efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo Goberno. Cuarto.- Deste acordo darase conta de forma individualizada ao Pleno da Corporación ao abeiro do art.38 do RD 2568/1986. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a data da sinatura dixital. V. e Pr.—O alcalde Abel Caballero Álvarez